смешни случки за Цигари
Една жена поканила любовникът в апартамента си, докато мъжът ѝ го нямало, за поредното приятно изживяване. Обаче, в най-неподходящият момент съпругът се прибира. Като чула жената прещракването на ключалката, скочила от леглото и със скоростта на светлината надянала един халат. Изсъсвайки
„Скрий се“ излязла да го посрещне. Лесно е да се каже, ама къде да се скрие? Леглото плитко, почти до пода. Гардеробът препълнен. Дивана в хола, плътно до стената. В един момент спасение - терасата. Излязъл той на терасата, приклекнал по чорапи и затаил дъх. А през това време в антрето съпругът, влизайки казал:
- Здравей! Що си такава чорлава ма? 
И без да чака отговор продължил:
- Сипи ми да ям, че съм гладен като вълк.
Изваждайки цигара се запътил към терасата, а там го чакала изненада под формата на гол мъж.
- К'во праиш тука, бре? - попитал съпругът.
Любовникът допрял пръст до устните си и зашепнал:
- Шшшт! Мъжът на тая отгоре се прибра, та се наложи да скоча тук, за да се скрия. Дай некакви дрехи, че умрех от студ.
Мъжката солидарност е безгранична. Дал му едни гащи, чехли, анцуг и без да забележи жена му, го изпратил да си ходи. След това, доволен, седнал да хапне. Ядял си той, пийвал си ракийката, но се замислил. По едно време, след третата ракия попитал жена си:
- А бре жена, ние не живеем ли на последният етаж?